# TG4

| TG4 |
| --- |
|  |
| Currit er bun | 31 Jerrey Fouyir, 1996 |
| Shellooder | Teilifís na Gaeilge |
| Lught fakin (%) | 3.2% (2005, ) |
| Slieh gerrym | The More You Watch, The More You See (Baarle) Fan go bhFeice Tú (Yernish) |
| Çheer |  Nerin |
| Çhengey | Yernish |
| Shenn enmyn | Teilifís na Gaeilge (TnaG) (1996-1999) |
| Ynnyd-eggey | www.tg4.ie |
| **Feddynaght**  |
| Thallooinagh |
| Analog Yernagh | *Shiaullit gys 4 dy cadjin* |
| Bun-earrooagh Yernagh | Mux 1 |
| Far-rollageagh |
| SCTV Digital | bollagh 104 |
| Sky Digital | bollagh 104 (IRL) bollagh 163 (NI) |
| Caabyl |
| UPC Ireland | bollagh 104 |
| Virgin Media (RU) | bollagh 877 (NI ynrican) |
| IPTV trooid ADSL |
| Magnet Entertainment | bollagh 104 |
| Smart Vision | ? |

She **TG4** (goll er loayrt myr **TG Ceathairny* **TG a Ceathair**; goll er fockley magh myr [tiː dʒiː kʲahəɾʲ] ny ny keayrtyn ayns Baarle dy neuchooishagh/neu-oikoil myr TG Four) bollagh çhellveeish ayns Nerin as y chooid smoo jeh ny claaryn echey ayns Yernish. Va'n bollagh currit er bun er 31 Jerrey Fouyir, 1996 myr fo-cholught Raidio Teilifís Éireann. V'ad **Teilifís na Gaeilge** ny **TnaG** ny shenn-enmyn er y vollagh roish aa-enmys ny colught ayns 1999. Ta'n bollagh fo stiurey colught heayagh heyr, Teilifís na Gaeilge, veih 1 Averil 2007, ny yei çheet slattys bentynagh ayns 2001.

## Claaryn

Ta foaynoo mooar ec TG4 er son ny claaryn echey ayns filmyn, ellynyn, drama, filmyn feanishagh, as spoyrt. Myr sambyl, va ny claaryn mooie-jeant *Nip/Tuck*, *Carnivàle*, *Gossip Girl*, *The Wire*, *The O.C.*, *One Tree Hill*, *Lipstick Jungle*, *Everwood*, *Survivor*, *Invasion* as *Curb Your Enthusiasm* scaalheanit ec y vollagh roish y çheet oc er bollee Goaldagh, as ayns 2005, va insh liehlagh Yernagh er yl-chloiaghyn Feniaghtys Wimbledon as daawheeylaght Frangagh Tour de France scaalheanit er. Ta'n bollagh jannoo insh er spoyrtyn Yernagh, lheid as bluckaneyrys Gaelgagh as immanaght jeh'n nah cheim as co-hirraghyn club, as bluckaneyrys Gaelgagh mraane. T'adsyn nyn daghyrtyn gyn yeearreeaght chadjin, agh dy vel mooinjer eiyrtyssee leighalagh oc. T'eh scaalheaney filmyn classicagh ayns Baarle, lheid as filmyn ta soit 'sy Neear Feie, chammah as filmyn ayns çhengaghyn elley - ayns Frangish, Germaanish as Spaainish dy mynchooishagh.

Ta TG4 cur magh shiartanse claaryn eunysseyragh, lheid as y claare coloayrtagh *Ardán* as y claare fassan/sooree *Paisean Faisean*. Ta'n chooid smoo jeh ny claaryn er y vollagh currit magh lesh fo-heidylyn ayns Baarle. Er 31 Jerrey Fouyir 2006 chur y bollagh er aer y chied chlaare jeh'n straih drama-aitt *Aifric* as eh jeeraghit er lught fakin aegidagh. Er 24 Mean Fouyir 2007, hoshee TG4 scaalheaney y straih South Park ayns Yernish. Ta'n bollagh ny yei claaryn y straih Sesame Street (*Tar ag Spraoi Sesame*) as gooyn Yernish currit er. Ta claar noa er ny chur er aer fo'n ennym *Seacht* as eh jeeraghit er lught fakin ny shinney. T'eh eiyrt bea scollagyn ollooscoillagh ayns Beeal Feirshtey.

Chammah as shen, ta'n bollagh foilliu filmyn feanishagh lheid as y straih ennoil turryssagh *Amú*, as eh freggyrtagh da cur er bun coorse Hector Ó hEochagáin, nane jeh cuirreyderyn TG4 ta speeideilys oc er bollee elley. Ta cuirreyderyn elley goaill stiagh y lhaihder naight Gráinne Seoige. Er y fa dy vel fo-heidylyn Baarle currit er ram claaryn, t'ad ennoil lesh sleih sthie-arragh as ad smooinaghtyn dy vel y Vaarle loayrtagh ro-happee er çhellveeish Yernagh, chammah as Yerneyderyn dooghyssagh.

Ta TG4 kiarail insh bio er Dáil Éireann dagh moghrey Crean as Jerdein; chammah as insh bio er immeeaghtyn Bingyn Dáil veih am dys am. Ta claar laaoil naight er y vollagh myrgeddin - *Nuacht TG4* - chammah as *Timpeall na Tíre* (çhymsaght naight hiaghtinagh) as *7 Lá* (claar resoonaght er cooishyn roie).

Ta shirveish teks çhellveeish fo'n ennym *Téaks TG4*. Erskyn shen, ayns Mean Souree 2006, hoshee co-chreeley er-linney jeh'n chooid smoo yn chummal ayn, as adsyn ry-gheddyn er tg4.tv. Ta stoo ennagh dollit magh er cooishyn coip-chiart.

## Tarchuirreyderyn MFA Analog TG4

Bun:

| Bollagh | Boayl |
| --- | --- |
| 23 | Stua Laighean |
| 31 | Mullach an Ois |
| 33 | *Holywell Hill* |
| 50 | Carn Clann Aodha |
| 55 | Beinn Trí Charraig |
| 59 | Dubh Ais (Nerin Hwoaie) |
| 59 | Cipiúr |
| 63 | *Spur Hill'* |
| 63 | An Trosc Mór |
| 68 | *Clermont Carn* |
| 68 | An Machaire |

## Imraaghyn

* "Irish Viewers to get a '6' Sense Soon." (9 Toshiaght Arree 2006). The *Irish Independent* Business section, d10

## Jeeagh er neesht

* Rolley bollee hellveeish Yernagh
* Raidió na Gaeltachta
* BBC Alba
* Rolley bollee hellveeish ayns çhengaghyn Celtiagh

## Kianglaghyn mooie

* Ynnyd-eggey oikoil
* TG4 online stream